ଆଫଗାନିସ୍ତାନ ଉପରେ ତାଲିବାନର ସମ୍ପୂର୍ଣ ଅଧିକାର ହୋଇ ସାରିଛି । ଆଫଗାନିସ୍ତାନରେ ଯେଉଁ ସରକାର ଗଠନ ହୋଇଛି ସେଥିରେ ଇସଲାମୀ ଆତଙ୍କବାଦୀ ସଂଗଠନ ହକାନୀ ନେଟବର୍କ ଏକ ବଡ ଭୂମିକାରେ ରହିଛି । ଏହି ଇସଲାମୀ ଆତଙ୍କବାଦୀ ସଂଗଠନ ହକାନୀ ନେଟବର୍କର ଏକ ବଡ ନେତା ହେଉଛି ଅନସ ହକାନୀ । ସେ କିଛି ଦିନ ତଳେ ମାମୁଦ ଗଜନୀର କବରକୁ ଯାଇଥିଲା । ମାମୁଦ ଗଜନୀର କବର ଆଫଗାନିସ୍ତାରେ ରହିଛି । ଏହି ସ୍ଥାନକୁ ଯାଇ ଅନସ ହକାନୀ ଏହାର ଫଟୋ ସହ ଟ୍ୱିଟ କରିଥିଲା । ଏହି ଟ୍ୱିଟରେ ସେ ଯାହା ଲେଖିଥିଲା ତାହାକୁ ନେଇ ପୁଣି ଥରେ ଭାରତରେ ବିତର୍କ ଆରମ୍ଭ ହୋଇଛି ।
ଏହି ଟ୍ୱିଟ କରି ଅନସ ହକାନୀ ତାର, ତାର ସଂଗଠନ ହକାନୀ ନେଟବର୍କ ଓ ତାଲିବାନର ମାନସିକତାକୁ ସ୍ପଷ୍ଟ କରିଛି । ଇସଲାମୀ ମାନସିକତାକୁ ମଧ୍ୟ ଏହି ଟ୍ୱିଟ ଜରିଆରେ ବୁଝି ପାରିବା । ସେ ସ୍ପଷ୍ଟ ଶବ୍ଦରେ କହିଛି ଯେ ମାମୁଦ ଗଜନୀ ସୋମନାଥ ମନ୍ଦିର ଓ ମୂର୍ତିକୁ ଭାଙ୍ଗିଥିଲା । ସେ ଓ ତାର ଅନ୍ୟ ଲୋକ ମାନେ ଏହି ସ୍ଥାନକୁ ଆସି ପ୍ରେରଣା ଲାଭ କରିଛନ୍ତି । ମୂର୍ତି ପୂଜା ସ୍ଥଳ ଓ ମୂର୍ତି ପୂଜା କରୁଥିବା ଲୋକଙ୍କର ବିନାଶର ଯେଉଁ ଲକ୍ଷ୍ୟ ମାମୁଦ ଗଜନୀର ଥିଲା, ସେହି ସମାନ ଲକ୍ଷ୍ୟ ଏବେ ମଧ୍ୟ ହକାନୀ, ତାଲିବାନ ଅନ୍ୟ ଇସଲାମୀ ସଂଗଠନମାନଙ୍କର ରହିଛି, ତାହା ଏହି ଟ୍ୱିଟରୁ ପ୍ରମାଣିତ ହୋଇଛି ।
ଭାରତରେ ଆପଣଙ୍କୁ ଏପରି ଅନେକ ବାମପନ୍ଥୀ- ଇସଲାମିଷ୍ଟ ଐତିହାସିକ ମିଳି ଯିବେ ଯେଉଁ ମାନେ ବାରମ୍ବାର ଏହି କଥା ପ୍ରଚାରିତ କରିଥାନ୍ତି ଯେ ଇସଲାମୀ ବିଦେଶୀ ଆକ୍ରମଣକାରୀ ମାନେ କେବଳ ଧନ ସମ୍ପଦ ଲୂଟ କରିବା ପାଇଁ ଭାରତ ଉପରେ ଆକ୍ରମଣ କରୁଥିଲେ । କୌଣସି ଧାର୍ମିକ ସ୍ଥଳ ଉପରେ ଆକ୍ରମଣ କରିବା ତାଙ୍କର ଲକ୍ଷ୍ୟ ନ ଥିଲା । ସେମାନେ ଆଦୌ ମତାନ୍ଧ ନ ଥିଲେ । ଯେପରି ଭାରତର ବିଭିନ୍ନ ରାଜ୍ୟର ରାଜା ମାନେ ଅନ୍ୟ ରାଜ୍ୟ ମାନଙ୍କ ଉପରେ ଆକ୍ରମଣ କରୁଥିଲେ ଠିକ ସେହିପରି ଇସଲାମୀ ବିଦେଶୀ ଆକ୍ରମଣକାରୀ ମାନେ ମଧ୍ୟ ଭାରତ ଉପରେ ଆକ୍ରମଣ କରୁଥିଲେ । ତେବେ ମୋଟ ଉପରେ କହିବାକୁ ଗଲେ ବାମପନ୍ଥୀ- ଇସଲାମୀ ଐତିହାସିକ ମାନଙ୍କର ଏହି ପ୍ରୟାସକୁ ଅନସ ହକାନୀ ନିଜେ ଭୁଲ ବୋଲି ପ୍ରମାଣିତ କରି ଦେଇଛନ୍ତି ।
ଏହି ବାମପନ୍ଥୀ- ଇସଲାମୀ ଐତିହାସିକ ମାନେ ତ ଆଉ ଏକ ପାଦ ଆଗକୁ ଯାଇ ଏହାର ଉଦାହରଣ ମଧ୍ୟ ପ୍ରଦାନ କରି ଭାରତୀୟ ମାନଙ୍କୁ ୂଭ୍ରମିତ କରିବାକୁ ଚେଷ୍ଟା କରିଥାନ୍ତି ଯେ ଆକବର ଅମୁକ ମନ୍ଦିରକୁ ଦାନ କରିଥିଲେ । ଏହି ବାମପନ୍ଥୀ- ଇସଲାମୀ ଐତିହାସିକ ମାନେ ଏହି ବିଦେଶୀ ଇସଲାମୀ ଆକ୍ରମଣକାରୀ ମାନଙ୍କ ଦ୍ୱାରା ହିନ୍ଦୁ ମାନଙ୍କ ଉପରେ ତାଙ୍କର ଆସ୍ଥାର ସ୍ଥଳୀ, ତାଙ୍କର ପ୍ରତୀକ ଗୁଡିକ ଉପରେ ଲଗାତାର ଶହ ଶହ ବର୍ଷର ଆକ୍ରମଣକୁ ଇତିହାସ ପୃଷ୍ଠାରୁ ଲୁଚାଇ ଦେବାକୁ ଚେଷ୍ଟା କରି ଆସିଛନ୍ତି ।
ସରକାରୀ ସହାୟତାରେ ଏହି ବାମପନ୍ଥୀ- ଇସଲାମୀ ଐତିହାସିକ ମାନଙ୍କ ଶତ ଚେଷ୍ଟା ପରେ ମଧ୍ୟ ଭାରତୀୟ ପ୍ରତୀକ ମାନଙ୍କ ଉପରେ ଆକ୍ରମଣର ଚିତ୍ରକୁ ଭାରତୀୟ ମାନେ ପାଶୋରି ପାରି ନାହାନ୍ତି । ସୋମନାଥ ମନ୍ଦିରର ତ ପୁନନିର୍ମାଣ ହୋଇ ସାରିଛି, ଅଯୋଧ୍ୟାରେ ପ୍ରଭୁ ଶ୍ରୀରାମଙ୍କ ଜନ୍ମଭୂମିରେ ଅନେକ ସଂଘର୍ଷ ପରେ ଭବ୍ୟ ରାମ ମନ୍ଦିର ନିର୍ମାଣ ହେବାକୁ ଯାଉଛି । ହେଲେ ମଥୁରାରେ ଶ୍ରୀକୃଷ୍ଣଙ୍କ ଜନ୍ମ ସ୍ଥାନରେ ଇଦଗାହ ମସଜିଦ ଠିଆ ହୋଇଛି, କାଶୀ ବିଶ୍ୱନାଥରେ ଜ୍ଞାନବ୍ୟାପୀ ମସଜିଦକୁ ଆଜି ମଧ୍ୟ ଆମେ ଦେଖି ପାରୁଛୁ । ପୂର୍ବ ଓ ଦକ୍ଷିଣ ଭାରତରେ ତ ଏବେ ମଧ୍ୟ ଶହ ଶହ ବର୍ଷର ପୁରୁଣା ମନ୍ଦିର ରହିଛି, ହେଲେ ଉତର ଭାରତରେ ଗୋଟିଏ ହେଲେ ପୁରୁଣା ମନ୍ଦିର ନାହିଁ ।
ତେବେ ଏହି ଲେଖାରେ ମାମୁଦ ଗଜନୀ ଦ୍ୱାରା ୧୭ ଥର ଆକ୍ରମଣ କରି ଭଙ୍ଗା ଯାଇଥିବା ସୋମନାଥ ମନ୍ଦିରର କଥା ମଧ୍ୟ ଆଲୋଚନା କରିବା । ଭାରତ ସ୍ୱାଧୀନ ହେବା ପରେ ଏହି ଭଗ୍ନ ମନ୍ଦିରର ପୁନନିର୍ମାଣ ନ ହେଉ ବୋଲି ଚାହୁଁଥିଲେ ତତ୍କାଳୀନ ପ୍ରଧାନମନ୍ତ୍ରୀ ଜବାହର ଲାଲ ନେହେରୁ । ପଣ୍ଡିତ ନେହେରୁଙ୍କ ମନ୍ତ୍ରିମଣ୍ଡଳରେ ମନ୍ତ୍ରୀ ଥିବା କେଏମ ମୁନ୍ସି ସୋମନାଥ ମନ୍ଦିରର ପୁନନିର୍ମାଣ ଓ ଏହାକୁ ୁ ନେଇ ନେହେରୁଙ୍କ ସହ ତାଙ୍କର ଅନୁଭୁତିକୁ ତାଙ୍କ ପୁସ୍ତକ 'ପିଲଗ୍ରିମେଜ ଟୁ ଫ୍ରିଡମ' ପୁସ୍ତକରେ ଉଲ୍ଲେଖ କରିଛନ୍ତି ।
ତେବେ ସରଦାର ବଲ୍ଲଭ ଭାଇ ପଟେଲ ସୋମନାଥ ମନ୍ଦିରର ଏହି ପୀଡାକୁ ବୁଝୁଥିଲେ । ସେ ୧୯୪୭ ମସିହା ନଭେମ୍ବର ମାସରେ ପ୍ରଭାସପାଟନ ଯାଇଥିବା ବେଳେ ସୋମନାଥ ମନ୍ଦିର ଦର୍ଶନ କରିଥିଲେ । ସେଠାରେ ଏକ ସାର୍ବଜନିକ ସଭାରେ ସେ ଘୋଷଣା କଲେ ଯେ ସୋମନାଥ ମନ୍ଦିରର ପୁନନିର୍ମାଣ କାମ ହେବ । ଏଥିରେ ସମସ୍ତଙ୍କୁ ସହଭାଗୀ ହେବା ଉଚିତ କାରଣ ଏହା ଏକ ପବିତ୍ର କାର୍ଯ୍ୟ ।
ବିଦେଶୀ ଆକ୍ରମଣକାରୀ ମାନଙ୍କ ଦ୍ୱାରା ବାରମ୍ବାର ଆକ୍ରମଣ ଓ ଲୁଣ୍ଠନର ଶୀକାର ହୋଇଥିବା ଓ ଧ୍ୱସ୍ତ ବିଧ୍ୱସ୍ତ ହୋଇଥିବା ସୋମନାଥ ମନ୍ଦିରର ପୁନନିର୍ମାଣ କଥା ଯେତେବେଳେ ଉଠିଥିଲା ସେତେବେଳେ ଜବାହର ଲାଲ ନେହେରୁ ଏହାକୁ ତୀବ୍ର ବିରୋଧ କରିଥିଲେ । ଏହା କିପରି କରା ନ ଯାଇ ପାରିବ ସେ ନେଇ ସେ ଚେଷ୍ଟା କରିଥିଲେ ।
କୌଣସି ଦେଶ ଯେତେବେଳେ ସ୍ୱାଧୀନ ହୁଏ ସେତେବେଳେ ସର୍ବପ୍ରଥମେ ବିଦେଶୀ ଦାସତ୍ୱ, ବିଦେଶୀ କଳଙ୍କର ଚିହ୍ନକୁ ହଟାଇଥାଏ । ତେଣୁ ସ୍ୱାଭବିକ କଥା ହେଲା ଯେ ଭାରତ ସ୍ୱାଧୀନ ହେବା ପରେ ସୋମନାଥ ମନ୍ଦିର ଯାହା ଭାରତୀୟ ମାନଙ୍କର ଆସ୍ଥାର କେନ୍ଦ୍ର ବିନ୍ଦୁ ତା ଉପରେ ହୋଇଥିବା ଆକ୍ରମଣର ନିରାକରଣ କରିବା ଓ ଏହାର ପୁନନିର୍ମାଣ କରିବାର ଆବଶ୍ୟକତା ଥିଲା । ସର୍ଦାର ପଟେଲ ହୁଅନ୍ତୁ ବା କେଏମ ମୁନ୍ସି ହୁଅନ୍ତୁ ବା ଅନ୍ୟ କେହି ହୁଅନ୍ତୁ ସମସ୍ତେ ଏହି କାମରେ ଲାଗିଥିଲେ । ହେଲେ ଜବାହର ଲାଲ ନେହେରୁ ସୋମନାଥ ମନ୍ଦିରର ପୁନନିର୍ମାଣକୁ ବିରୋଧ କରୁଥିଲେ ଓ ଏପରି ପ୍ରୟାସକୁ ହିନ୍ଦୁ ପୁନରୁତଥାନବାଦ ବୋଲି କହୁଥିଲେ । ଅନ୍ୟ ପକ୍ଷରେ ଆଜି ହକାନୀ ନେଟବର୍କର ନେତା ଅନସ ହକାନୀ ସୋମନାଥ ମନ୍ଦିରକୁ ଭାଙ୍ଗିଥିହା ବିଦେଶୀ ଆକ୍ରମଣକାରୀ ଠାରୁ ପ୍ରେରଣା ନେଉଛି ।
ସରକାର ଗାଈ ନିଲାମ କରିବେ । ଆପଣଙ୍କର ମତ କଣ?
ଦିବ୍ୟଶଙ୍କରଙ୍କ ଗଣମାଧ୍ୟମକୁ ନାଲିଆଖି, ଯଦି ମାନହାନି ହୋଇଛି ତାହେଲେ ମମିତାଙ୍କ ପରିବାର, କଲେଜର ଛାତ୍ର, ବିଜୟ ମହାପାତ୍ର, ପ୍ରଦିପ୍ତ ନାୟକ, ଭକ୍ତ ଦାସ, ନରସିଂହଙ୍କ ବିରୋଧରେ କରିବେ ପାରିବେକି ମାନହାନି ମୋକଦ୍ଦମା?
ପାକିସ୍ତାନର ବିଜୟ ପରେ ଭାରତରେ ବାଣ... , ସେହୱାଗ ପଚାରିଲେ ତେବେ ଦୀପାବଳୀରେ ବାଣ ଫୁଟାଇଲେ ଅସୁବିଧା କଣ, ଦୋହରା ଆଭିମୁଖ୍ୟ କାହିଁକି ?
